CELEX: 32015D1772
Language: mt
Date: 2015-09-28 00:00:00
Title: Deċiżjoni tal-Kumitat Politiku u ta' Sigurtà (PESK) 2015/1772 tat-28 ta' Settembru 2015 dwar it-transizzjoni mill-EUNAVFOR MED għat-tieni fażi tal-operazzjoni, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED) (EUNAVFOR MED/2/2015)

3.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 258/5
            
         DEĊIŻJONI TAL-KUMITAT POLITIKU U TA' SIGURTÀ (PESK) 2015/1772
   tat-28 ta' Settembru 2015
   dwar it-transizzjoni mill-EUNAVFOR MED għat-tieni fażi tal-operazzjoni, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED) (EUNAVFOR MED/2/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill (PESK) 2015/778 tat-18 ta' Mejju 2015 dwar operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED) (1), u b'mod partikolari l-Artikolu 6(1) tagħha,
   Billi:
   
               (1)
            
            
               Il-Kmandant tal-Operazzjoni EUNAVFOR MED indika li l-operazzjoni ssodisfat l-objettivi militari kollha tal-ewwel fażi relatati mal-ġbir ta' informazzjoni u intelligence, u ppropona li l-operazzjoni għandha tgħaddi għat-tieni fażi, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778.
            
         
               (2)
            
            
               Fil-laqgħa tiegħu tal-14 ta' Settembru 2015, il-Kunsill ikkonkluda li ġew sodisfatti l-kondizzjonijiet kollha biex l-EUNAVFOR MED tgħaddi għat-tieni fażi tal-operazzjoni, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778.
            
         
               (3)
            
            
               It-transizzjoni għat-tieni fażi tal-operazzjoni għandha sseħħ fis-7 ta' Ottubru 2015.
            
         
               (4)
            
            
               It-transizzjoni għal fażijiet sussegwenti tal-EUNAVFOR MED, inkluża l-fażi stabbilita fil-punt (b)(i) tal-Artikolu 2(2) tad-Deċiżjoni (PESK) 2015/778, ser tkun soġġetta għal valutazzjoni ulterjuri mill-Kunsill dwar jekk ikunux ġew sodisfatti l-kondizzjonijiet għal dik it-tansizzjoni, b'kont meħud ta' kwalunkwe Riżoluzzjoni applikabbli tal-Kunsill tas-Sigurtà tan-NU u l-kunsens mill-Istati kostali kkonċernati, u d-deċiżjoni mill-Kumitat Politiku u ta' Sigurtà dwar meta għandha ssir it-transizzjoni, f'konformità mad-Deċiżjoni (PESK) 2015/778 u d-Deċiżjoni tal-Kunsill (PESK) 2015/972 (2) li varat l-operazzjoni,
            
         ADOTTA DIN ID-DEĊIŻJONI:
   Artikolu 1
   L-operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED) għandha, b'effett mis-7 ta' Ottubru 2015, tgħaddi għat-tieni fażi tal-operazzjoni, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778.
   Artikolu 2
   Ir-Regoli tal-Ingaġġ li ġew adattati għat-tieni fażi tal-operazzjoni, kif stabbilit fil-punt (b)(i) tal-Artikolu 2(2) tad-Deċiżjoni (PESK) 2015/778, huma b'dan approvati.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-28 ta' Settembru 2015.
      
         
            Għall-Kumitat Politiku u ta' Sigurtà
         
         
            Il-President
         
         W. STEVENS
      
   
   
      (1)  ĠU L 122, 19.5.2015, p. 31.
   
      (2)  Deċiżjoni tal-Kunsill (PESK) 2015/972 tat-22 ta' Ġunju 2015 li tvara operazzjoni militari tal-Unjoni Ewropea fin-Nofsinhar tal-Mediterran Ċentrali (EUNAVFOR MED) (ĠU L 157, 23.6.2015, p. 51).